**Riccardo Lacedelli** (s. 3. toukokuuta 1995 Pieve di Cadore, Italia) on italialainen jääkiekkoilija, joka pelaa Suomi-sarjajoukkue Karhu HT:ssä. Hän on pelipaikaltaan oikea laitahyökkääjä. Lacedelli laukoo oikealta.

Ura
---

### Seuraura

Lacedelli on SG Cortinan kasvatti. Hän voitti kaudella 2011–2012 tehoilla 32+39=71 koko Italian B-nuorten sarjan syöttöpörssin ja sijoittui pistepörssissä toiseksi edellään vain SV Ritten/Renonin Moritz Oberrauch. Lacedelli voitti myös sarjan pudotuspelien pistepörssin tehoilla 5+4=9. Hän voitti kauden päätteeksi Italian B-nuorten mestaruuden. Kaudeksi 2012–2013 Lacedelli siirtyi Yhdysvaltoihin AtJHL-junioriliigan Northern Cyclonesiin, jossa pelasi ennestään jo hänen isoveljensä Federico.

Kaudeksi 2013–2014 Lacedelli palasi yhdessä veljensä Federicon kanssa Cortinaan ja he siirtyivät seuran miesten joukkueeseen Italian pääsarja Elite.A:han. Hän debytoi liigassa 21. syyskuuta 2013 vieraissa HC Fassaa vastaan. Lacedelli keräsi ottelussa yhden kahden minuutin jäähyn. Ensimmäisen pääsarjamaalinsa hän teki 14. marraskuuta 2013 vieraissa SSI Vipitenoa vastaan. Lacedelli sai ottelussa myös syöttöpisteen Ryan Dinglen tekemään maaliin. Kaikkiaan hänen tulokaskautensa toi 38 runkosarjaottelussa tehot 3+3=6 ja kymmenessä playoff-ottelussa yhden maalin. Kolmessa Italian Cupin ottelussa Lacedelli jäi ilman tehopisteitä. Hän halusi siirtyä kauden jälkeen Yhdysvaltain yliopistosarjoihin, mutta Lacedelli ei kuitenkaan saanut tähän oikeutta, sillä hän oli pelannut ammattilaissarjoissa. Sääntö tuli Lacedellille yllätyksenä.

Lacedelli pelasi Cortinassa kolme kautta Serie A:ssa (ent. Elite.A), kunnes joukkue siirtyi kaudeksi 2016–2017 pelaamaan monikansalliseen Alps Hockey Leagueen. Kaudella 2018–2019 hän oli tehoilla 18+15=33 joukkueen toiseksi paras pistemies Devin DiDiometen jälkeen. Kaudella 2019–2020 Lacedelli nousi Cortinan varakapteeniksi. Hän oli tehoilla 20+19=39 joukkueen toiseksi paras maalintekijä ja Lacedelli jakoi sisäisen pistepörssin kolmannen sijan Nick Trecapellin kanssa. Cortina osallistui myös Serie A:han, jossa Lacedelli toimi joukkueensa kapteenina.

Kaudeksi Lacedelli siirtyi 2020–2021 vuoden mittaisella sopimuksella Mestis-joukkue Kajaanin Hokkiin, kun joukkueen seurajohdolle tuttu kontakti kysyi Hokin kiinnostusta häntä kohtaan. Lacedelli ei lopulta kuitenkaan onnistunut vastaamaan häneen kohdistuneisiin odotukssiin ja hän teki kuudessa ottelussa kaksi syöttöpistettä, kunnes lokakuun lopulla Lacedellin sopimus purettiin yhteisymmärryksessä. Marraskuussa 2020 hän siirtyi loppukauden kattavalla sopimuksella sarjatasoa alemmas Suomi-sarjajoukkue Karhu HT:hen.

### Maajoukkueura

Lacedelli pelasi alle 20-vuotiaiden IA-divisioonan MM-kilpailuissa vuonna 2015, jolloin hän voitti Italian sisäisen maalipörssin neljällä osumallaan ja sisäisen tehotilaston lukemalla +4. Lacedelli pelasi myös alle 20-vuotiaiden IB-divisioonan MM-kilpailuissa vuonna 2014, jolloin hän voitti kultaa. Lacedelli pelasi myös alle 18-vuotiaiden I-divisioonan MM-kilpailuissa vuosina 2012 ja 2013, joista molemmat turnaukset päättyivät pronssiin. Vuoden 2013 turnauksessa hän toimi Italian varakapteenina.

Italian A-maajoukkueessa Lacedelli on pelannut 22 ottelua tehopistein 1+3=4. Hän teki A-maajoukkuedebyyttinsä Euro Ice Hockey Challengessa 17. joulukuuta 2015 Katowicessä turnauksen isäntäjoukkue Puolaa vastaan. Ensimmäisen A-maajoukkuemaalinsa Lacedelli teki Euro Ice Hockey Challengessa 9. marraskuuta 2018 Unkarin Budapestissä Kazakstania vastaan.

Pelityyli
---------

Hokin päävalmentaja Niko Erosen mukaan Lacedelli on luisteluvoimainen ja taitava hyökkääjä. Erosen mukaan hänen vahvuutensa ovat hyökkäyspelaamisessa sekä maalinteossa, mutta myös joukkuepelaaminen ja voitonnälkä ovat isoja arvoja Lacedellin pelaamisessa.

Muuta
-----

Lacedellin isoveli Federico pelasi puolustajana pitkään Riccardon joukkuetoverina sekä Cortinassa että Northern Cyclonesissa. Federico ei ole pelannut missään kevään 2019 jälkeen. Veljesten isä Lorenzo Lacedelli toimi Cortinan presidenttinä vuosina 2014–2017.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | SG Cortina | Italia U20 | 17 | 5 | 0 | 5 | 12 | 5 | 1 | 1 | 2 | 6 |
| 2011–2012 | SG Cortina | Italia U20 | 22 | 14 | 12 | 26 | 18 | 4 | 1 | 2 | 3 | 2 | U18d1 A | 5 | 2 | 1 | 3 | 2 |
| 2012–2013 | Northern Cyclones | AtJHL | 20 | 7 | 8 | 15 | 8 | 7 | 1 | 2 | 3 | 2 | U18d1 A | 5 | 0 | 1 | 1 | 4 |
| 2013–2014 | SG Cortina | Italia U20 | 11 | 14 | 11 | 25 | 22 | – | – | – | – | – | JMMd1 B | 5 | 1 | 2 | 3 | 2 |
|  | SG Cortina | Italia | 38 | 3 | 3 | 6 | 30 | 10 | 1 | 0 | 1 | 8 |
| 2014–2015 | SG Cortina | Italia U20 | 13 | 19 | 19 | 38 | 14 | 4 | 5 | 3 | 8 | 18 | JMMd1 A | 5 | 4 | 1 | 5 | 0 |
|  | SG Cortina | Italia | 33 | 7 | 8 | 15 | 30 | – | – | – | – | – |
| 2015–2016 | SG Cortina | Italia U20 | 1 | 1 | 2 | 3 | 4 | – | – | – | – | – |
|  | SG Cortina | Italia | 33 | 11 | 10 | 21 | 24 | 4 | 0 | 1 | 1 | 6 |
| 2016–2017 | SG Cortina | AlpsHL | 38 | 12 | 5 | 17 | 44 | 7 | 1 | 0 | 1 | 2 |
|  | SG Cortina | Italia | 1 | 0 | 0 | 0 | 0 | – | – | – | – | – |
| 2017–2018 | SG Cortina | AlpsHL | 40 | 9 | 9 | 18 | 36 | – | – | – | – | – |
| 2018–2019 | SG Cortina | AlpsHL | 39 | 18 | 15 | 33 | 18 | 5 | 1 | 2 | 3 | 4 |
| 2019–2020 | SG Cortina | AlpsHL | 34 | 20 | 19 | 39 | 6 | – | – | – | – | – |
|  | SG Cortina | Italia | 3 | 0 | 0 | 0 | 2 | – | – | – | – | – |
| 2020–2021 | Hokki | Mestis | 6 | 0 | 2 | 2 | 2 | – | – | – | – | – |
|  | Karhu HT | Suomi-sarja |  |  |  |  |  |  |  |  |  |  |
| 5 kautta | yhteensä | Italia | 108 | 21 | 21 | 42 | 86 | 14 | 1 | 1 | 2 | 14 |
| 4 kautta | yhteensä | AlpsHL | 151 | 59 | 48 | 107 | 104 | 12 | 2 | 2 | 4 | 6 |
| 1 kausi | yhteensä | Mestis | 6 | 0 | 2 | 2 | 2 | – | – | – | – | – |

Lähteet
-------

* Riccardo Lacedelli The Internet Hockey Databasessa (englanniksi)
* Riccardo Lacedelli Eurohockey-sivustolla (englanniksi)
* Riccardo Lacedelli *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Riccardo Lacedelli *Elite Prospects*. Everysport Media Group AB.  (englanniksi)
2. ↑  Elite Prospects - Italy U18 Stats 2011-2012 *eliteprospects.com*. Everysport Media Group. Viitattu 14.5.2020. (englanniksi)
3. ↑  Elite Prospects - Italy U18 Stats 2011-2012 *eliteprospects.com*. Everysport Media Group. Viitattu 13.5.2020. (englanniksi)
4. ↑  SG Cortina Twitterissä *twitter.com*.  5.9.2013. S.G. Cortina s.s.d. a r.l. Viitattu 13.5.2020. (italiaksi)
5. ↑  Game detail: 21 Sep 2013, SHC Fassa - Sportivi Ghiaccio Cortina *Eurohockey.com*.  21.9.2013. European Ice Hockey Online AB & eSports.cz s.r.o. Viitattu 14.5.2020. (englanniksi)
6. ↑  Game detail: 14 Nov 2013, SSI Vipiteno/Sterzing Broncos - Sportivi Ghiaccio Cortina *Eurohockey.com*.  14.11.2013. European Ice Hockey Online AB & eSports.cz s.r.o. Viitattu 14.5.2020. (englanniksi)
7. ↑  Hafro Cortina quasi al completo:dopo il rinnovo con il main sponsor, ecco la squadra della stagione 2014/2015 *hockeycortina.it*.  19.8.2014. S.G. Cortina s.s.d. a r.l. Viitattu 13.5.2020. (italiaksi)
8. ↑  Elite Prospects - Cortina *eliteprospects.com*. Everysport Media Group. Viitattu 14.5.2020. (englanniksi)
9. ↑  Elite Prospects - Cortina *eliteprospects.com*. Everysport Media Group. Viitattu 14.5.2020. (englanniksi)
10. 1 2  Italian maajoukkuehyökkääjä Riccardo Lacedelli ui Hokin katiskaan – "Hän on iso vahvistus meidän porukkaan" *hokki.fi*.  5.5.2020. Hokki Kainuu Oy. Viitattu 14.5.2020.
11. ↑  Mathieu Briand ja Riccardo Lacedelli eivät jatka Hokissa *hokki.fi*.  28.10.2020. Hokki Kainuu Oy. Viitattu 28.10.2020.
12. ↑  Kallioniemi, Esko: Italian maajoukkueessakin pelannut Riccardo Lacedelli, 25, saapui Poriin suoraan Karhu HT:n harjoituksiin ja liittyy joukkueen vahvuuteen: "Olo on aika jännittynyt" *satakunnankansa.fi*.  6.11.2020. Pori:  Alma Media Suomi Oy. Viitattu 15.3.2019. [vanhentunut linkki]
13. ↑  Elite Prospects - Italy U20 *eliteprospects.com*. Everysport Media Group. Viitattu 14.5.2020. (englanniksi)
14. ↑  EIHC Championships *eihcsite-stats.stats.pointstreak.com*.  17.12.2015. Pointstreak Sports Technologies Inc. Viitattu 14.5.2020.
15. ↑  Game detail: 09 Nov 2018, Kazakhstan - Italy *Eurohockey.com*.  9.11.2018. European Ice Hockey Online AB & eSports.cz s.r.o. Viitattu 14.5.2020. (englanniksi)
16. ↑  Federico Lacedelli *Elite Prospects*. Everysport Media Group AB.  (englanniksi)
17. ↑  Lorenzo Lacedelli Team Staff Profile - Elite Prospects *eliteprospects.com*. Everysport Media Group. Viitattu 14.5.2020. (englanniksi)